
Az információs önrendelkezési jogról és az információszabadságról szóló 2011. évi CXII. törvény (a továbbiakban: Info. törvény) alapján az adatvédelmi követelmények betartásához szükséges feltételek és az adatkezelés biztonságának megfelelő szintű biztosítása, az Európai Parlament és a Tanács (EU) 2016/679 számú Általános Adatvédelmi Rendelete (a továbbiakban: Rendelet) 12. cikkében meghatározott Érintetti tájékoztatáshoz való jog megvalósítása érdekében az alábbiakat határozom meg. 

I. Általános rendelkezések

1. A Szabályzat célja 

(1) E szabályzat célja, hogy a vonatkozó jogszabályi rendelkezések keretei között meghatározza az Egyesületnél vezetett nyilvántartások szabályos rendjét, valamint biztosítsa az adatvédelem alapjogi elveinek, az információs önrendelkezési jognak és az adatbiztonság követelményeinek érvényesülését, megakadályozza a jogosulatlan hozzáférést, az adatok jogosulatlan megváltoztatását és nyilvánosságra hozatalát.

(2) E szabályzat célja továbbá az Egyesületnél keletkezett közérdekű adatok megismerésére vonatkozó eljárási rend, valamint a közzétételi lista alapján kötelezően közzéteendő közérdekű adatok és az alapvető titokvédelmi rendelkezések körének megállapítása a jogszabályi keretek között.

2. A Szabályzat hatálya 

(1) A Szabályzat személyi hatálya kiterjed:
· az Egyesület valamennyi tagjára,
· az adatfeldolgozó(k)ra,
· mindazon személyre, aki az Egyesülettel bármilyen szerződéses vagy egyéb jogviszonyban áll, valamint akit az Egyesület tevékenysége bármely módon érint. 

(2) A Szabályzat tárgyi hatálya kiterjed az Egyesület által kezelt, jogszabály alapján személyes, közérdekű vagy közérdekből nyilvános adatra.

3. Fogalmi meghatározások

(1) E Szabályzat alkalmazásában:

 Érintett: bármely meghatározott, személyes adat alapján azonosított vagy – közvetlenül vagy közvetve – azonosítható természetes személy;
 személyes adat: az Érintettel kapcsolatba hozható adat, különösen az Érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságra jellemző ismeret, valamint az abból levonható, az Érintettre vonatkozó következtetés;
 adatállomány: az egy nyilvántartó rendszerben kezelt adatok összessége;
 bűnügyi személyes adat: a büntetőeljárás során vagy azt megelőzően a bűncselekménnyel vagy büntetőeljárással összefüggésben, a büntetőeljárás lefolytatására, illetőleg a bűncselekmények felderítésére jogosult szerveknél, továbbá a büntetés végrehajtási szervezeteknél keletkezett, és az Érintettekkel kapcsolatba hozható, valamint a büntetett előéletre vonatkozó személyes adat;
 hozzájárulás: az Érintett kívánságának önkéntes és határozott kinyilvánítása, amely megfelelő tájékoztatásán alapul, és amellyel félreérthetetlen beleegyezést adja a rá vonatkozó személyes adatok teljes körű vagy egyes műveletekre kiterjedő kezeléséhez. 
 adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja vagy az általa megbízott adatfeldolgozóval végrehajtja;
 adatkezelés: az alkalmazott eljárásától függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása;
 adat továbbítása: az adat meghatározott harmadik személy számára történő hozzáférhetővé tétele;
 nyilvánosságra hozatal: az adatot bárki számára történő hozzáférhetővé tétele;
 adattörlés: az adatok felismerhetetlenné tétele olya módon, hogy a helyreállításuk többé nem lehetséges;
 adatmegjelölés: az adat azonosító jelzéssel ellátása annak megkülönböztetése céljából;
 adatzárolás: az adat azonosító jelzéssel ellátása további kezelésének végleges vagy meghatározott időre történő korlátozása céljából;
 adatmegsemmisítés: az adatokat tartalmazó adathordozó teljes fizikai megsemmisítése;
 adatfeldolgozás: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszerektől és eszközöktől, valamint az alkalmazás helyétől, feltéve hogy a technikai feladatot az adatokon végzik;
 adatfeldolgozó: az a természetes vagy jogi személy, illetve jogi személyiséggel nem rendelkező szervezet, aki vagy amely az Egyesülettel kötött szerződése alapján – beleértve a jogszabály rendelkezésére alapján történő szerződéskötést is – az adatok feldolgozását végzi;
 adatnyilvántartó rendszer: személyes adatok bármely strukturált, funkcionálisan vagy földrajzilag centralizált, decentralizált vagy szétszórt állománya, mely meghatározott ismérvek alapján hozzáférhető;
 adatvédelmi incidens: személyes adat jogellenes kezelése vagy feldolgozása, a jogosulatlan hozzáférés, nyilvánosságra hozatal, továbbítás, törlés, sérülés vagy megsemmisülés;
 harmadik személy: olyan természetes személy vagy jogi személy, illetve jogi személyiséggel nem rendelkező szervezet, aki vagy amely nem azonos az Érintettel; az Egyesülettel vagy az adatfeldolgozóval;
 címzett: az a természetes vagy jogi személy, illetve jogi személyiséggel nem rendelkező szervezet, aki vagy amely részére személyes adatot az Egyesület, illetve az adatfeldolgozó hozzáférhetővé tesz;

4. Az adatkezelés alapelvei

Az Egyesület által végzett valamennyi adatkezelési tevékenység megtervezése, végrehajtása és az egyes adatkezelési műveletek elvégzése során az alábbi alapelveket kell szem előtt tartani: 

(1) A személyes adatok kezelését jogszerűen és tisztességesen, az Érintett számára átlátható módon kell végezni („jogszerűség, tisztességes eljárás és átláthatóság”).

(2) Személyes adatokat csak meghatározott, egyértelmű és jogszerű célból lehet gyűjteni, azokat ezen célokkal össze nem egyeztethető módon kezelni nem lehet.  A Rendelet 89. cikk (1) bekezdésének megfelelően nem minősül az eredeti céllal össze nem egyeztethetőnek a közérdekű archiválás céljából, tudományos és történelmi kutatási célból vagy statisztikai célból történő további adatkezelés („célhoz kötöttség”).
(3) Csak az adatkezelési cél szempontjából elengedhetetlenül szükséges adatokat szabad kezelni („adattakarékosság”).

(4) A kezelt személyes adatoknak pontosnak, naprakésznek kell lenniük és minden észszerű intézkedést meg kell tenni annak érdekében, hogy az adatkezelés céljai szempontjából pontatlan személyes adatok törlése vagy helyesbítése haladéktalanul megtörténjen („pontosság”).

(5) Az Egyesület a kezelésében lévő személyes adatokat kizárólag az adatkezelési cél teljesüléséhez szükséges ideig kezelheti („korlátozott tárolhatóság”).

(6) Gondoskodni kell arról, hogy a személyes adatok kezelése megfelelő technikai és szervezési intézkedések mellett történjen, biztosítva a személyes adatok biztonságát, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet („integritás és bizalmas jelleg”).

(7) Az Egyesület a rá irányadó adatvédelmi jogszabályok alapján adatkezelőként felelős az (1) – (6) bekezdés szerinti alapelveknek való megfelelésért; további kötelezettsége, hogy mindenkor képesnek kell lennie ezen megfelelés igazolására („elszámoltathatóság”).


II. Az adatkezelés szabályai

5. Általános adatvédelmi rendelkezések

[bookmark: _Hlk532229447](1) A jelen szabályzat 2. pont (1) bekezdése szerinti személy (a továbbiakban a jelen szabályzatban: „az Egyesülettel jogviszonyban állók”), aki személyes adat birtokába jut, ilyet munkaköre vagy feladatköre alapján kezel, köteles védeni és őrizni a személyes adatokat, és minden erőfeszítést megtenni annak érdekében, hogy azoknak a jelen szabályzat szerinti védelmét biztosítsák.

(2) Ha az Egyesülettel jogviszonyban álló személy munkaköre vagy feladatköre alapján személyes, különleges, avagy bűnügyi személyes adatokba nyer betekintést, vagy azok birtokába jut, köteles a 4. pontban meghatározott alapelvek szem előtt tartásával, a jelen szabályzatban foglaltaknak megfelelően eljárni, így különösen a személyes adatokat kizárólag az előre rögzített célra használhatja fel és a személyes adatokat óvni köteles az illetéktelen hozzáféréstől.

(3) Az Egyesülettel jogviszonyban állók önállóan felelősek minden olyan kárért, amely az adatkezelési, adatvédelmi kötelezettségük megszegéséből származik.

(4) Ha az Egyesület harmadik személlyel olyan nem adatfeldolgozásra irányuló szerződéses jogviszonyt létesít, amelyben előírt feladat során személyes adatok kezelése valósul meg, a szerződésben kötelezően rögzíteni kell a vonatkozó jogszabályokban és a jelen szabályzatban foglaltak betartásának kötelezettségét.

(5) A manuális kezelésű személyes adatok biztonsága érdekében az Egyesület köteles betartani az Iratkezelési Szabályzatában foglaltakat.
6. Tájékoztatás a személyes adatok kezeléséről

(1) Az Érintettel az adatkezelés megkezdése előtt az adatkezelést végzőnek közölnie kell, hogy az adatkezelés hozzájáruláson alapul (önkéntes) vagy kötelező. Kötelező adatkezelés esetén nem szükséges az Érintett hozzájárulásának a beszerzése, mert az adatkezelés jogalapja a törvényi felhatalmazás és nem az Érintett hozzájárulása. 

[bookmark: _Hlk45460310](2) Mindazon személyek részére, akik személyes adatát az Egyesület kezeli – függetlenül attól, hogy az adatok megadása önkéntesen történik, avagy azok kezelése kötelező adatkezelésen alapul – tájékoztatást kell adni a személyes adatok kezelésének feltételeiről, ennek keretében
a)	az Egyesületnek, mint adatkezelőnek a kilétéről és elérhetőségeiről;
b)	az adatvédelmi tisztviselő megnevezéséről és elérhetőségeiről;
c)	a személyes adatok tervezett kezelésének céljáról és az adatkezelés jogalapjáról;
d)	adott esetben a személyes adatok címzettjeiről, illetve a címzettek kategóriáiról;
e)	a személyes adatok tárolásának időtartamáról, vagy ha ez nem lehetséges, ezen időtartam meghatározásának szempontjairól;
f)	az Érintett azon jogáról, hogy kérelmezheti az Egyesülettől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, valamint az Érintett adathordozhatósághoz való jogáról;
h)	hozzájáruláson alapuló adatkezelés esetén a hozzájárulás bármely időpontban történő visszavonásához való jogáról, egyidejűleg tájékoztatva arról, hogy a visszavonás nem érinti a visszavonás előtt a hozzájárulás alapján végrehajtott adatkezelés jogszerűségét;
d)	a felügyeleti hatósághoz címzett panasz benyújtásának jogáról;
e)	arról, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint, hogy az Érintett köteles-e a személyes adatokat megadni, továbbá, hogy milyen lehetséges következményeikkel járhat az adatszolgáltatás elmaradása;
f)	a Rendelet 22. cikk (1) és (4) bekezdéseiben említett automatizált döntéshozatal tényéről, ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információkról, és arról, hogy az ilyen adatkezelés milyen jelentőséggel, és az Érintettre nézve milyen várható következményekkel bír.

(3) A tájékoztatás elhagyható abban a körben, amelyre vonatkozóan az Érintett már rendelkezik az adatainak kezelésére vonatkozóan a (2) bekezdésben meghatározott információkkal.

(4) A (2) bekezdés szerinti tájékoztatást
a) az Egyesületbe tagként belépők részére a tagsági jogviszony létrejöttekor,
b) az Egyesülettel megbízási vagy munkavégzésre irányuló egyéb jogviszonyt létesítők számára a jogviszony létrejöttekor,
c) minden más esetben a személyes adat kezelésének megkezdését megelőzően kell megadni.

(5) Ha az Érintettek személyes tájékoztatása lehetetlen vagy aránytalan költséggel járna, a tájékoztatást (1. számú melléklet) az Egyesület honlapján történő nyilvános közzététel útján, mindenki számára könnyen elérhető formában kell megadni, biztosítva a tájékoztatás tartalmának elérhetőségét, nehézség nélküli megismerhetőségét. 

7. Az adatkezelés jogalapja

(1) Személyes adat akkor kezelhető, ha: 
a) az Érintett hozzájárulását adta személyes adatainak egy vagy több konkrét célból történő kezeléséhez;
b) az adatkezelés olyan szerződés teljesítéséhez szükséges, amelyben az Érintett az egyik fél, vagy az a szerződés megkötését megelőzően az Érintett kérésére történő lépések megtételéhez szükséges;
[bookmark: _Hlk532138018]c) az adatkezelés az Egyesületre vonatkozó jogi kötelezettség teljesítéséhez szükséges;
d) az adatkezelés az Érintett vagy egy másik természetes személy létfontosságú érdekeinek védelme miatt szükséges;
e) az adatkezelés közérdekű vagy az Egyesületre ruházott közhatalmi jogosítvány gyakorlásának keretében végzett feladat végrehajtásához szükséges.

(2) Kötelező adatkezelés esetén a kezelendő adatok fajtáit, az adatkezelés célját és feltételeit, az adatok megismerhetőségét, az adatkezelés időtartamát, valamint az Adatkezelő személyét a törvény, illetve önkormányzati rendelet határozza meg. 

(3) Az Érintettel az adatkezelés megkezdése előtt közölni kell, hogy az adatkezelés hozzájáruláson alapul, vagy kötelező. Az Érintettet egyértelműen, közérthetően és részletesen tájékoztatni kell a kezelésre kerülő személyes adatokról, valamint az adatainak kezelésével kapcsolatos minden tényről, így különösen az adatkezelés céljáról és jogalapjáról, az adatfeldolgozásra jogosult személyéről, az adatkezelés időtartamáról, ill. arról, hogy kik ismerhetik meg az adatokat. 

(4) Az Érintett hozzájárulása esetén az Egyesületnek képesnek kell lennie annak igazolására, hogy az Érintett személyes adatainak kezeléséhez hozzájárult, ennek megfelelően a hozzájárulást tartalmazó nyilatkozatot meg kell őrizni. Igazolni kell azt is, hogy az Érintett a szükséges tájékoztatást megkapta. Ha az Egyesület írásbeli nyilatkozaton keresztül szerzi be az Érintett hozzájárulását, akkor azon a hozzájárulás iránti kérelmet egyértelműen és világosan el kell választani a szerződés többi részétől, valamint ezen kérelmet érthető és egyszerű nyelvezettel kell az Egyesületnek megfogalmaznia.

(5) Az Érintett hozzájárulásán alapuló adatkezelés esetén minden esetben biztosítani kell azt, hogy az Érintett a hozzájárulását bármikor visszavonhassa. A hozzájárulás visszavonását ugyanolyan egyszerű módon kell lehetővé tennie, mint a hozzájárulás megadását. 

8. Adatfeldolgozásra vonatkozó szabályok

(1) Ha az adatfeldolgozás nem végezhető el az Egyesületen belül, akkor adatfeldolgozással külső szervezet is megbízható. 

(2) A személyes adatok kezelését is magában foglaló szolgáltatás nyújtására csak olyan adatkezelők vehetők igénybe, akik vagy amelyek megfelelő garanciákat nyújtanak a Rendelet követelményeinek való megfelelést és az Érintettek jogainak védelmét biztosító, megfelelő technikai és szervezési intézkedések végrehajtására.

(3) Az adatfeldolgozást is magában foglaló szolgáltatás nyújtására irányuló megállapodást írásba kell foglalni. Az írásba foglalt megállapodásban kötelező meghatározni az adatkezelés tárgyát, időtartamát, jellegét és célját, a személyes adatok típusát, az Érintettek kategóriáit, valamint az adatkezelő kötelezettségeit és jogait, továbbá a Rendelet 28. cikkében meghatározott egyéb tartalmi követelményeket. A jelen szabályzat hatályba lépése előtt megkötött, adatfeldolgozást is magában foglaló szerződések esetén, ha azok az itt meghatározott rendelkezéseket nem tartalmazzák, azokat utólag kell a szerződés részévé tenni, avagy azok kiegészítéséről a szolgáltatóval megállapodni.

(4)  Adatfeldolgozási tevékenységgel csak olyan személy vagy szervezet bízható meg, aki biztosítja azt, hogy a személyes adatok kezelésére feljogosított személyek titoktartási kötelezettséget vállalnak vagy jogszabályon alapuló megfelelő titoktartási kötelezettség alatt állnak. 

9. Adatbiztonságra és információbiztonságra vonatkozó szabályok

(1) Az Egyesület papíralapon, ill. számítógépen végzi a személyes adatok tárolását. A papíralapú adattárolás kizárólag riasztórendszerrel ellátott, megfelelően zárható helyiségben történhet oly módon, hogy az illetéktelen személy által ne legyen hozzáférhető vagy megismerhető. A számítógép alapú adattárolás esetében az Informatikai biztonsági szabályzatban található előírásokat kell alkalmazni a személyes adatok, valamint az elektronikus információk védelmére. 


III. Személyes adatok nyilvántartása

10. Az egyesületi tagsági jogviszony létesítése során történő adatkezelés

(1) Az Egyesület a szolgáltatásainak elérhetőségét – a közhasznú tevékenység kivételével – alapvetően az egyesületi tagsághoz, tagsági jogviszonyhoz köti, ennek megfelelően az egyes szolgáltatások igénybevételéhez az Érintettnek ki kell töltenie az ún. „Belépési nyilatkozatot”, amelyet követően tagként történő felvételéről az Elnökség határoz. A belépési kérelem előterjesztésére papír alapon van lehetőség.

(2) E kérelem előterjesztése során az Érintett saját személyes adatait adja meg. A kérelem kitöltését és megfelelő előterjesztését követő döntéshozatallal felvett Érintettek az Egyesület tagjaivá válnak, a tagságnál fogva pedig az Egyesület által elérhetővé tett egyes szolgáltatások igénybevételére (pl. rendezvények, kiállítások, előadások, valamint bekapcsolódás egyéb egyesületi tevékenységekbe), továbbá az egyesületi döntéshozatalban történő részvételre jogosultak.

(3) Az Egyesület a tagsági jogviszonyból eredő jogok gyakorlásának és kötelezettségek teljesítésének elősegítése, illetve a tagi jogviszonyt érintő további tájékoztatások megadása, a tagokkal történő kapcsolattartás biztosítása érdekében az Érintett alább megjelölt elérhetőségeit e körben gyűjti és kezeli. E célok körébe értendők különösen az Egyesület által szervezett kulturális eseményekről, egyéb rendezvényekről szóló tájékoztatások, döntéshozatali eljárásokra, közgyűlésekre vonatkozó értesítések, meghívások megküldése.

(4) A kérelmet előterjesztő Érintettre vonatkozó, e személytől közvetlenül felvett és kezelt személyes adatok köre: Név, állandó lakóhely, nyaraló címe, telefonszám, e-mail cím. 

(5) Az Egyesületnél pártoló tagként történő felvételét jogi személyek is kezdeményezhetik. E körben tekintettel arra, hogy a felvételi űrlap kitöltése során alapvetően személyes adatnak nem minősülő, jogi személyre vonatkozó adatok, információk kerülnek megadásra, a fentebb, természetes személy Érintettekre vonatkozóan rögzített személyes adatokhoz képest eltérő mértékű személyes adat kezelésére kerül sor, a felvételt kezdeményező jogi személy döntése szerint.

Ha azonban a felvételt kezdeményező jogi személy kapcsolattartó személyének megjelölése tekintetében, vagy elérhetőségként személyes adatot ad meg, akkor azt a tagsági jogviszony teljesítése érdekében személyes adatként kezeli az Egyesület a jelen Szabályzatban foglaltak szerint. 

E körülmények között kezelt személyes adatok: Név, telefonszám, e-mail cím.
A fenti személyes adatok megadásának jogalapját az Érintett hozzájárulása jelenti [Rendelet 6. cikk (1) bekezdés a) pont]. 

(6) Az adatkezelés időtartama ennek megfelelően a tagsági jogviszonyhoz igazodik, annak megszűnését követő 5 évig áll fenn. 

11. Facebookon keresztül megvalósuló adatkezelés

(1) Az Egyesület a facebook.com weboldalon belül közösségi oldalt üzemeltet, amelyen saját tevékenységét, programjait népszerűsíti. A facebook.com weboldalon regisztrált személyek jogosultak önkéntesen akként dönteni, hogy megosztják, kedvelik az Egyesület e közösségi oldalát, melynek esetében az Egyesületnek lehetősége van hozzáférni e személyek facebook.com weboldalon regisztrált személyes adataihoz. Az adatkezelés az Érintett önkéntes és határozott, jelen Szabályzat alapján tájékoztatáson alapuló hozzájárulásán, tevőleges magatartásán (megosztás, kedvelés) alapszik.

(2) A facebook.com weboldal saját rendszere lehetőséget biztosít arra, hogy az Érintett saját döntése
szerint bármikor leiratkozzon azon listáról, amely alapján az Egyesület hozzáférhet jelen bekezdés szerinti adataihoz.

12.  A horgász tagozat tagjaival kapcsolatos adatkezelés

(1) Az Egyesület horgász tagozata annak tagjairól és a tagok kötelezettségeiről részletes nyilvántartást vezet.

(2) E körben kezelt személyes adatok: Név, állandó lakóhely, nyaraló címe, telefonszám, email cím.

(3) Az adatkezelés időtartama ennek megfelelően a tagozati tagsági jogviszonyhoz igazodik, annak megszűnését követő 5 évig áll fenn.  

13. Belső nyilvántartás az Egyesület által történő adatkezelésről és adattovábbításról

(1)  Az Egyesület az Info. törvény 25/E.-F §-ok alapján az adatkezelésekről és adatfeldolgozásokról nyilvántartást vezet.

IV. Az adatkezeléssel Érintett személy jogai, az adatvédelmi incidens
kezelésének eljárásrendje, az általános jogorvoslat rendje


14. Az adatkezeléssel Érintett jogai

(1) Az Érintett az adatkezelést végző illetékes személytől tájékoztatást kérhet a róla szóló adatkezelésről és jogosultsága igazolását követően abba bele is tekinthet. A betekintést úgy kell biztosítani, hogy ez alatt az Érintett más személy adatait ne ismerhesse meg.

(2) Az Érintett kérelmére az adatkezelő tájékoztatást ad az általa kezelt adatairól, az adatkezelés céljáról, jogalapjáról, időtartamáról, az adatvédelmi incidens körülményeiről, hatásairól és az elhárítására megtett intézkedésekről, továbbá arról, hogy kik és milyen célból kapták meg az adatokat. Az adatkezelő köteles a kérelem benyújtásától számított legfeljebb 8 munkanap alatt, közérthető formában, az Érintett erre irányuló kérelmére írásban megadni a tájékoztatást (tájékoztatáshoz való jog).

(3) Adatváltozás vagy téves adatrögzítés észlelése esetén az Érintett kérheti kezelt adatainak helyesbítését, illetve kijavítását. Az adatkezelő köteles a kérelem benyújtásától számított legrövidebb idő, de legfeljebb 8 munkanap alatt az adatváltozást átvezetni, a téves adatot kijavítani és annak megtörténtéről a kérelmezőt tájékoztatni (helyesbítéshez való jog).

(4) A hozzájáruláson alapuló adatkezelés esetén az Érintett jogosult a hozzájárulást bármely időpontban visszavonni. A visszavonás nem érinti a visszavonás előtt a hozzájárulás alapján végrehajtott adatkezelés jogszerűségét (hozzájárulás visszavonásához való jog).
 
(5) Adatkezeléssel kapcsolatos jogainak megsértése esetén az Érintett az adatvédelmi tisztviselőhöz fordulhat, aki a panaszt megvizsgálja, és ha alapos, az Érintett szervezeti egységnél intézkedést kezdeményez, ellenkező esetben a panaszt elutasítja, erről a panaszost a kérelem kézhezvételét követő 30 napon belül írásban tájékoztatja a kérelem elutasításának ténybeli és jogi indokait is közölve. A kérelem elutasítása esetén a panaszost tájékoztatni kell a bírósági jogorvoslat, továbbá a felügyeleti hatósághoz fordulás lehetőségéről (panasztételhez való jog).

(6) A kérelemre teljesített adattovábbításról, valamint az elutasított kérelmekről az Érintett adatkezelő jegyzőkönyvet köteles felvenni. A jegyzőkönyv első példányát az adatkezelés helyén kell őrizni, második példányát pedig mellékleteivel együtt – másolat küldése esetén az „Eredetivel megegyező hiteles másolat” szövegezéssel és pecséttel ellátva – az adatvédelmi tisztviselőhöz kell továbbítani. A jegyzőkönyvet öt évig kell megőrizni.

(7) Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az Érintettre vonatkozó személyes adatokat indokolatlan késedelem nélkül törölje, így különösen, ha az alábbi indokok valamelyike fennáll:
a) a személyes adatokra már nincs szükség abból a célból, amelyből azokat gyűjtötték vagy más módon kezelték;
b) az Érintett visszavonja az adatkezeléshez adott hozzájárulását és az adatkezelésnek nincs más jogalapja (a visszavonás visszamenőlegesen nem érinti az adatkezelés jogszerűségét);
c) az Érintett a jogos érdeken alapuló adatkezelés ellen tiltakozik;
d) a személyes adatokat jogellenesen kezelte az Adatkezelő;
e) a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

Az Adatkezelő a fenti esetkörök fennállása esetén sem köteles törölni a kezelt személyes adatokat,
ha az adatkezelés szükséges:
a) a véleménynyilvánítás szabadságához és a tájékozódáshoz való jog gyakorlása céljából;
b) a személyes adatok kezelését előíró, az Adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből;
c) statisztikai célból vagy archiválás céljából, illetőleg tudományos és történelmi kutatási célból,
amennyiben a törlés valószínűsíthetően lehetetlenné tenné vagy komolyan veszélyeztetné ezt az adatkezelést;
d) jogi igények előterjesztéséhez, érvényesítéséhez, illetve védelméhez (adattörléshez való jog).

(8) Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a jelen szabályzat szerinti, jogos érdeken alapuló kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak (adatkezelés elleni tiltakozáshoz való jog).

(9) Az Érintett jogosult arra, hogy kérésére az Adatkezelő korlátozza az adatkezelést, amennyiben az alábbi feltételek egyike teljesül.
 a) az Érintett vitatja a személyes adatainak pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát; 
b) az adatkezelés jogellenes, és az Érintett ellenzi a személyes adatok törlését, és ehelyett kéri azok felhasználásának korlátozását; 
c) az Adatkezelőnek már nincs szüksége a személyes adatokra az adatkezelési cél teljesítéséhez, de az Érintett igényli azokat jogi igények előterjesztéséhez, érvényesítéséhez vagy védelméhez; 
d) az Érintett tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Érintett jogos indokaival szemben (adatkezelés korlátozásához való jog). 

(10) Ha az adatkezelés a fentiek szerint korlátozás alá kerül, akkor az ilyen személyes adatokat a tárolás kivételével csak az Érintett hozzájárulása mellett, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, fontos közérdekből lehet kezelni. Ha az adatkezelés korlátozása feloldásra kerül, akkor a korlátozást kérelmező Érintettet az Adatkezelő előzetesen értesíti e tényről.

(11) Az Érintett hozzájárulása alapján, illetőleg a szerződés teljesítése érdekében kezelt személyes adatok tekintetében az Érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban átadja számára, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta. E jog gyakorlására kizárólag a hozzájáruláson vagy szerződés teljesítése jogalapján kezelt és digitális úton kezelt személyes adatok tekintetében van mód (adathordozhatósághoz való jog).

15. Adatvédelmi incidensek kezelésének rendje

(1) Az Egyesület tudomásul veszi, hogy az adatvédelmi incidens megfelelő és kellő idejű intézkedés hiányában fizikai vagyoni, vagy nem vagyoni kárt okozhat természetes személyeknek. 

(2) Az adatvédelmi incidensek kezelése érdekében adatvédelmi incidensről az Egyesület naplót vezet, amely tartalmazza az Érintett személyes adatok körét, az adatvédelmi incidens időpontját, körülményeit, hatásait és az elhárításra megtett intézkedéseket, valamint az adatkezelést előíró jogszabályban meghatározott egyéb adatokat. Az Elnök által kijelölt személy az incidens jelentését követő maximum 72 órán belül jegyzőkönyvezi. Az Érintett kérelmére az Egyesület erről ad tájékoztatást.  
(3) A személyes adat jogellenes kezelése vagy feldolgozása esetén az Egyesület indokolatlan késedelem nélkül – ha lehetséges, legkésőbb 72 órával azután, hogy az adatvédelmi incidens a tudomására jutott – megteszi a bejelentést a felügyeleti hatóságnak kivéve, ha az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve.

16. Általános jogorvoslati lehetőségek

(1) Az Érintett jogainak megsértése, ill. észrevétel esetén az alábbi elérhetőségeken tehet nyilatkozatot, ill. az alábbi hatóságokhoz fordulhat: 
  Alsóréti Üdülő Egyesület,
  Veszprém Megyei Törvényszék,
 Nemzeti Adatvédelmi és Információszabadság Hatóság: 1055 Budapest, Falk Miksa u. 9-11. (a továbbiakban: Hatóság),

(2)  Az Érintett a Hatóságnál bejelentés útján vizsgálatot kezdeményezhet arra hivatkozással, hogy a személyes adatai kezelésével kapcsolatban jogsérelem következett be, vagy annak közvetlen veszélye fennáll. A Hatóság vizsgálata ingyenes, a vizsgálat költségeit a Hatóság előlegezi és viseli. A Hatósághoz tett bejelentése miatt senkit sem érhet hátrány. A bejelentő kilétét a Hatóság csak akkor fedheti fel, ha ennek hiányában a vizsgálat nem lenne lefolytatható. Ha a bejelentő kéri, kilétét a Hatóság akkor sem fedheti fel, ha ennek hiányában a vizsgálat nem folytatható le.

(3) A Hatóság eljárását kezdeményezheti az Érintett az Adatkezelő intézkedése jogszerűségének vizsgálata céljából, amennyiben az Adatkezelő az Érintett fentebb megjelölt jogainak érvényesítését korlátozza vagy ezen jogainak érvényesítésére irányuló kérelmét elutasítja; valamint adatvédelmi hatósági eljárást kezdeményezhet, amennyiben megítélése szerint személyes adatainak kezelése során az Adatkezelő, illetve az általa megbízott vagy rendelkezése alapján eljáró adatfeldolgozó megsérti a személyes adatok kezelésére vonatkozó, jogszabályi előírásokat.

(4) Az Érintett a jogainak megsértése esetén az Adatkezelő ellen bírósághoz fordulhat, a per elbírálása a törvényszék hatáskörébe tartozik. A perre főszabály szerint az Adatkezelő székhelye szerinti törvényszék illetékes, de az – az Érintett választása szerint – az Érintett lakóhelye vagy tartózkodási helye szerinti törvényszék előtt is megindítható. A törvényszék illetékessége a www.birosag.hu honlapon található „Bíróság kereső” alkalmazással ellenőrizhető. A törvényszék az ügyben soron kívül jár el. Az eljárás során az Adatkezelőt, illetve az Érintett adatfeldolgozót terheli annak bizonyítása, hogy eljárása során nem sértette meg a személyes adatok kezelésére vonatkozó jogszabályokat.

(5) Ha az Adatkezelő az Érintett személyes adatainak jogellenes kezelésével vagy az adatbiztonság követelményeinek megszegésével:
a) az Érintettnek, illetve másnak kárt okoz, köteles azt megtéríteni (kártérítés);
b) az Érintett személyiségi jogát megsérti, az Érintett az Adatkezelőtől sérelemdíjat követelhet.
Az Adatkezelő mentesül az okozott kárért való felelősség és a sérelemdíj megfizetésének kötelezettsége alól, ha bizonyítja, hogy a kárt vagy az Érintett személyiségi jogának sérelmét az adatkezelés körén kívül eső elháríthatatlan ok idézte elő. Nem kell megtéríteni a kárt és nem követelhető a sérelemdíj annyiban, amennyiben a kár vagy a személyiségi jog megsértésével okozott jogsérelem az Érintett (károsult) szándékos vagy súlyosan gondatlan magatartásából származott.



V. Záró rendelkezések


Jelen szabályzat 2021. május 10. napján lép hatályba.
A szabályzatban nem szabályozott kérdésekben a mindenkor hatályos jogszabályok az irányadóak.


Balatonkenese, 2021. május 3.
   
                                                                                         
Horváth József sk.
elnök

1                                 ALSÓRÉTI ÜDÜLŐ  EGYESÜLET     ADATKEZELÉSI SZABÁLYZAT                         Hatály ba lépett : 202 1 .           Az   információs önrendelkezési jogról és az információszabadságról szóló 2011. évi CXII.  törvény (a továbbiakban: Info. törvény)   alapján az adatvédelmi követelmények betartásához  szükséges feltételek és az adatkezelés biztonságának megfelelő szintű biztosítás a,  az  Európai  Parlament és a Tanács (EU) 2016/679 számú  Általános Adatvédelmi Rendelete ( a  továbbiakban:  Rendelet ) 12. cikkében meghatározott  Érintett i tájékoztatáshoz   való jog  megvalósítása érdekében  az alábbiakat határozom meg.     

